Kaso

Kaso (Saccharum spontaneum)KBBI: gelagah nyaéta jukut jangkung tina kulawarga Poaceae.
Jukut ieu loba pisan kapanggih di wewengkon tropis, dina basa Batak tangkal kaso disebut galoga; dina basa malayu disebut gĕlagah, tĕbu salah; basa minangkabau kaso disebut  galagah, kalagah; basa jawa disebut   glagah;  ghalaghas, tĕbhu sala katelah di Madura; di Bali disebut  glagah;  tlĕngat dina basa Sasak;  kĕnu ceuk urang  Bima ;   urang Timor nyebutna tatebu; urang Sulawesi nyebutna saraw, hépu ;  di Maluku disebut dalina, kakano dasosoöra, bongo-bongo, jojo, siuhu   1987.   Tumbuhan Berguna Indonesia I: 161-2.  Badan Litbang Kehutanan, Departemen Kehutanan.  Jakarta.  (versi berbahasa Belanda -1922- I: 108-9).  Dina basa  Inggris ieu tangkal  disebut Wild cane atawa Kans grass.

Ciri mandiri
Kaso hirupna nahun, tangkalna keker jeung pejel henteu kosong jiga tangkal awi, panjang ajeg ka luhur (rizoma) panjangna kurang leuwih 2–4 méter. Tangkalna kawas tiwu mibanda buku;  sahandapeun buku-bukuna kalimpudan ku  lilin.  
Daun panjang mibanda ukuran kurang leuwih 20 cm tungtungna méncos kalawan dipinuhan ku bulu bulu anu lemes . Lambaran daun saperti pita panjangna  50 cm lebar kurang leuwih 3–30 mmRBG Kew - GrassBase:  Saccharum spontaneum.

Kembang ngumpul dina gagang kembang, anu mibanda deui gagang laleutik minangka cupatna, panjang 20–50 cm. Sagagang kembang mibanda kantétan kembang  panjangna  3–15 cm.  Unggal kantétan mibanda kembang anu papasangan/spikelet (kembang jukut), Tina puhu kembang atawa  spikelet bijil bulu-bulu bodas tur paranjang.  1996.  Tumbuhan monokotil: 58.  Jakarta: Penebar Swadaya.

Tempat hirup
Kaso nyebar méh di sakabéh benua kajaba di Antartika, diwewengkon tropika jeung ugahari. Tangkal kaso ogé kapanggih di Eropa kulon;  sabudeureun benua Asia (Asia Tengah, Asia kulon, Arabia, Cina, jeung Asia Wétan);  Asia tropis (India, Indocina, wewengkon Malesia, jeung Papuasia); Australia; pulo pulo Pasifik; sarta Amerika Tengah.

Di Indonesia, tangkal kaso nyebar disabudeureun Sumatera, Krakatau, Jawa, Madura, Sulawesi, Timor, Ternaté, jeung Halmahéra.


Kaso atawa Saccharum spontaneum mimiti hirup di daérah anu mibanda  1.700 m dpl.  Jukut kaso mikaresep taneuh anu mindeng kahujanan atawa leuwih ti  1.500 mm dina sataun.  bisa hirup subur dina rupa rupa taneuh, mimiti taneuh aluvial sisi  susukan nepikeun ka taneuh dina lahan keusik di daérah urut usaha tambang atawa pertambangan. 1992. Saccharum spontaneum L.  In: Mannetje, L.'t and R.M. Jones (Eds). Plant Resources of South-East Asia (PROSEA) 4 (Forages): 195-6.  Pudoc, Wageningen, The Netherlands.  Kaso teu padi kaganggu sanajan kabanjiran atawa kahalodoan  FAO:  Saccharum spontaneum L. 
Kaso bisa waé jadi ngaganggu pikeun lahan tatanén ku lantaran gancang pisan ngarekahan .

Mangpaat
Di Ternate tangkal kaso remen dipaké pikeun nyieun pager, di Tidore kulit tangkal kaso dijieun widé atawa kerai pikeun pipinding, di tatar Sunda teu kurang tangkal kaso dimangpaatkeu pikeun nyieun kandang manuk, turus pepelakan sakapeun dimangpaatkeun pikeun papageran dikebon, huma ogé disawah. Sanajan teupati dipikaresep jeung gizina kurang tangkal kaso ngora bisa dimangpaatkeun pikeun maraban ingon ingon utamana munding jeung sapi. Malahan pucuk anu ngora kénéh bisa dijieun ubar nyeri  panon  ku jalan  dirieus atawa diparud tuluw waé caina diteteskeun. 
Kembangna anu kuncup kénéh atawa can ligar bisa waé di pasak jeung campuran bahan anu séjén  1743.  Herbarium Amboinense: plurimas conplectens arbores, frutices, ... Pars IV: 21, Tab. 6.  Amstelaedami :apud Franciscum Changuion, Hermannum Uttwerf.  MDCCXLIII.) empulur atawa hate nyaéta daging tangkal kaso anu aya dina tengah tengah tangkalna leuleus jeung hipu malahan henteu pisan bisa dipaké;  urang  Makassar jeung Bugis dijieun gagang anak panah, atawa sumpit.

Mangpaat séjén tangkal kaso Saccharum spontaneum bisa dipaké  pikeun pepelakan penghijauan, utamana dina taneuh atawa lahan anu mindeng rempag atawa urug  erosi bisa ogé pikeun ngurug atawa ngareklamasi lahan-lahan urut usaha tambang.  Daun anu digaringkeun tur dientep rapih bisa waé dijieun hateup saung.  Jeung réa-réa deui 

Tempo Ogé
Manjah
Kakasangan
Bayongbong
Jagong

Referensi

Tutumbu kaluar

IUCN Redlist:   Saccharum spontaneum
Flowers of India:   Kans Grass
Hort.-Purdue:  Kans (Saccharum spontaneum L.)

Kategori:Poaceae
Kategori:Jukut